
РЕШЕНИЕ 
№ РС-747-20-034
Днес 14.04.2021 г., град София, Комисията за противодействия на корупцията и за отнемане на незаконно придобитото имущество /КПКОНПИ/, в състав:
Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-233 от 02.12.2020 г. на Комисията за противодействие на корупцията и отнемане на незаконно придобитото имущество (КПКОНПИ) по сигнал с рег. № ЦУ01/С-747/24.11.2020 година.
Сигналът е против Димитър Комитов – директор на Териториално поделение „Държавно горско стопанство П.“ (ТП „ДГС-П.“), град П. 
По същество в сигнала и в приложения към него Одитен доклад за извършен одитен ангажимент за даване на увереност на ТП „ДГС П.“ № 10-10-234/06.11.2020 г., се съдържа твърдение за установени икономически зависимости между Димитър Комитов и контрагент на предприятието. В периода докато Комитов е бил директор на ТП „ДГС П.“, съгласно сключен договор от 13.03.2018 г. е предоставил собственият си товарен автомобил „**************“, с рег. № *********** за безвъзмездно ползване, за неопределен срок на „**********“ЕООД – дружество, извършващо лесокултурни дейности по Договор за възлагане на лесокултурна дейност №  ПО-01-15/22.03.2018 г., сключен между директора на ТП „ДГС П.“ – А. Д. и  дружеството „*********“ ЕООД. Комитов е нарушил чл. 18 от Етичния кодекс, както и чл. 12 и чл. 14 от Договор за управление № ДУ-151/04.09.2017 г., като е предоставил товарният си автомобил на дружество – изпълнител на лесокултурни мероприятия и не е спазил задължението си като директор в териториално поделение на „Ю. д.п.“ ДП, да не извършва конкурентна дейност спрямо предприятието.
Към сигнала са приложени следните доказателства: Одитен доклад с вх. № 10-10-244/19.11.2020 г. по описа на „Ю. д. П.“ ДП Б., Договор за управление № ДУ-85/23.05.2014 г., сключен между Х. К., директор на Териториално поделение „ДГС П.“ и Директора на „Ю. д. П.“ ДП Б., с приложени документи във връзка с проведен търг и сключване на договор за продажба на стояща дървесина на корен с дружество „*****************“ АД; Одитен доклад с вх. № 10-10-234/06.11.2020 г. по описа на „Ю. д. П.“ ДП Б., с приложени: Договор за управление № ДУ-151/04.09.2017 г., сключен между „Ю. д. П.“ ДП Б. и инж.Димитър Комитов; Договор № ПО-01-15/22.03.2018 г. за възлагане на лесокултурна дейност на „*********“ ЕООД от ТП „ДГС – П.; Договор от 13.03.2018 г. за наем на товарен автомобил между „***********“ ЕООД-наемател и Димитър Комитов-наемодател; Свидетелство за регистрация /Част 1/ на товарен автомобил със собственик Димитър Комитов; подадени от служители Свидителства за съдимост и Декларации-Приложение към Етичния кодекс за поведение на работещите в „Ю. д. П.“ ДП, гр. Б.; Заповед № РД-07-231/09.12.2016 г. на вр.изп.длъжността директор на ТП „ДГС П.“; Заповед № РД-07-64/14.03.2017 г. на директора на ТП „ДГС П.“; 5 /пет/ броя декларации на членове на комисия; 3 /три/ броя Технологичен план за добив на дървесина от отдел 134, 135, 39 на ТП „ДГС П.“; Карнет-опис за извършено маркиране в землището на с. Я. от 29.09.2016 г.; Заповед № РД05-163/26.08.2019 г. на директора на Регионална дирекция по горите – Б.; 2 бр. Технологични планове за добив на дървесина от отдел 147 на ТП ДГС П.; Карнет-опис в землището на гр. П. от 16.08.2019 г. и  от 12.08.2019 г.; Декларация по чл. 60, ал. 5 от Наредба за условията и реда за възлагане на изпълнението на дейности в горските територии от лесничей при ТП „ДГС П.“; Протокол от заседание на комисия, определена със Заповед № РД-07-67/27.02.2019 г. на директора на ТП „ДГС П.“.    
Във връзка с твърденията в сигнала Комисията е изискала и са представени от директора на „Ю. д. П.“ ДП Б. с писмо вх. № ЦУ01-1221/22.01.2021 г. на КПКОНПИ, следните доказателства: Договор за управление № ДУ-151/04.09.2017 г., сключен между „Ю. д. П.“ ДП Б. и инж.Димитър Комитов; Заявление вх. № ТП-01-6345/31.12.2018 г. от Димитър Комитов до директора на „Ю. д. П.“ ДП Б.; Заповед № ДУ-1/02.01.2019 г. на директора на „Ю. д. П.“ ДП Б.; Договор № ПО-01-15/22.03.2018 г. за възлагане на лесокултурна дейност от страна на ТП „ДГС П.“ на „*********“ ЕООД; Договор № ПО-01-35/12.03.2019 г. за възлагане на лесокултурна дейност от страна на ТП „ДГС П.“ на „*******“ ЕООД. От директора на ТП „ДГС П.“ е изискана и представена с писмо изх. № 06-00-12/(21)1/22.03.2021 г. по описа на ТП „ДГС П.“ Заповед № РД-49-63 от 26.02.2020 г. на министъра на земеделието, храните и горите за закриване на ТП „ДГС П.“ и преминаването му към ТП „ДГС П.“. С писмо вх. № ЦУ01-6806/05.04.2021 г. по описа на КПКОНПИ, директорът на „Ю.д. п.“ ДП Б., посочва, че в периода от 23.01.2018 г. до 11.01.2019 г., инж. Димитър Комитов не е издавал актове или извършвал други действия по отношение на „*********“ ЕООД. Представя информация относно сключени трудови договори от инж. Димитър Комитов, в качеството му на директор на ТП „ДГС П.“, и сключен трудов договор между Комитов и  „*****“ ЕООД след 11.01.2019 г. и прилага документи.  
Комисията служебно е извършила справки в регистър НБД „Население“, Търговски регистър, електронната интернет страница на ТП „ДГС П.“.

От събраните в хода на административното производство доказателства, се установи следното от фактическа страна:

Сигналът е подаден от физическо лице, с посочени имена, длъжност, адрес и е подписан. 
Димитър Комитов е назначен за директор на ТП ДГС-П. с договор за управление № ДУ-151/04.09.2017 г., сключен между него и директора на „Ю. д. П.“ ДП Б., считано от 04.09.2017 г., за срок от 5 години. Със Заповед № ДУ-1/02.01.2019 г. директорът на „Ю. д. П.“ ДП  Б., прекратява по взаимно съгласие договора за управление № ДУ-151/04.09.2017 г. на Димитър Комитов, считано от 11.01.2019 г. 
„Ю. д. П.“ ДП Б. е със статут на държавно предприятие по чл. 62, ал. 3 от Търговския закон, вписано в Търговския регистър на 08.07.2011 г. От датата на вписването му, държавните горски и ловни стопанства, влизащи в неговата структура, в това число и ТП „ДГС П.“ са станали териториални поделения на държавното предприятие – „Ю. д. П.“ ДП Б. и са заличени от Търговския регистър като самостоятелни юридически лица. Със Заповед № РД-49-63/26.02.2020 г. на министъра на заемеделието, храните и горите  се закрива ТП „ДГС П.“ и дейността му преминава към ТП „ДГС П.“, считано от 01.05.2020 г. Съгласно посочената заповед, се увеличава района на дейност на ТП „ДГС П.“ с площта на закритото териториалното поделение.
С Договор за възлагане на лесокултурна дейност № **********/22.03.2018 г., ТП „ДГС П.“, представлявано от инж. А. Д., в качеството му на директор на стопанството, възлага на дружеството „******“ ЕООД с ЕИК ***********, представлявано от Б. К.-управител на дружеството, извършване на лесокултурни дейности: подготовка на почвата за залесяване, залесяване и попълване на горски култури, отглеждане и поливане на горски култури в обект № 1800. Срокът на изпълнение на лесокултурните дейности е посочен в чл. 3 от договора, поотделно за всяка дейност, в рамките на 2018 г. Сключеният договор е подписан за възложител от инж. А. Д., Р. Н.-гл. счетоводител, Н.М.-юрисконсулт и за изпълнител – от Б. К. –управител на дружеството.
През 2019 г., между ТП „ДГС П.“, от една страна и дружеството „*******“ ЕООД с ЕИК ************, представлявано от Б. К.-управител на дружеството, от друга страна, се сключва Договор № ********/12.03.2019 г. за възлагане на лесокултурна дейност за обект 1900-3. Срокът на изпълнение на лесокултурните дейности е посочен в чл. 3 от договора, поотделно за всяка дейност, в рамките на 2019 г. Сключеният договор е подписан за Възложителя от инж. С.Е., Р. Н.-гл. счетоводител, Н. М.-юрисконсулт и за Изпълнител – от Б. К. –управител на дружеството.
От извършената справка в Търговския регистър и регистър на ЮЛНЦ е видно, че дружеството „*******“ ЕООД с ЕИК **********, от 26.01.2016 г. е с едноличен собственик и управител Б. К.. От извършена справка в регистър НБД „Население“ е видно, че Димитър Комитов, не се намира в родствени връзки по права линия, по съребрена линия – до четвърта степен включително, и по сватовство – до втора степен включително с Б. К., едноличен собственик и управител на „********“ ЕООД.
С Договор, сключен на 13.03.2018 г. между „******“ ЕООД, с управител Б. К.-наемател, от една страна и Димитър Комитов-наемодател от друга страна, наемодателят се задължава безвъзмездно да предостави на наемателя за ползване товарен автомобил марка „************“ за неопределен срок. Видно от Свидетелството за регистрация –Част I, от 20.05.2015 г., собственик на товарния автомобил е Димитър Комитов.
Видно от събраните по преписката доказателства, приложени към писмо вх. № ЦУ01-6806/05.04.2021 г. по описа на КПКОНПИ, и посочената в писмото информация, Комитов, в качеството си на директор на ТП „ДГС-П.“, е сключил два трудови договори №2/01.02.2018 г. и №12/08.05.2018 г. с лице, което е било в трудови правоотношения с „******“ ЕООД и което е едноличен собственик и управител на „******“ ЕООД. До 21.05.2015 г. едноличен собственик и управител на „********“ ЕООД е бил Димитър Комитов. Между „***********“ ЕООД и „**************“ ЕООД са сключени два договора за безвъзмездно предоставяне на инструменти за обработка на почвата и бензиномоторна помпа от „********“ ЕООД на „*************“ ЕООД, сключени на 13.03.2018 г. Освен това съгласно приложена справка за актуално състояние на действащите трудови договори към дата 25.02.2019 г., считано от 11.01.2019 г. /датата на прекратяване на договора за управление на Димитър Комитов с „Ю. д. П.“ ДП  Б./ Комитов е назначен на трудов договор в „**********“ ЕООД .
В писмо вх. № ЦУ01-1221/22.01.2021 г. на КПКОНПИ, директорът на „Ю. д. П.“ ДП Б. посочва, че в периода от 02.12.2017 г. до 02.12.2020 г., инж. Димитър Комитов, в качеството му на директор на ТП „ДГС П.“ няма сключени договори с „**********“ ЕООД, с ЕИК ***************. В писмо вх. № ЦУ01-6806/05.04.2021 г. по описа на КПКОНПИ, директорът на „Ю. д. П.“ ДП Б., посочва, че в периода от 23.01.2018 г. до 11.01.2019 г., инж. Димитър Комитов не е издавал актове или извършвал други действия по отношение на „**************“ ЕООД. 

Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Димитър Комитов, в качеството на директор на Териториално поделение „Държавно горско стопанство П.“, считано от 23.01.2018 г. е лице, заемащо висша публична длъжност по чл. 6, ал. 1, т. 47 от ЗПКОНПИ, поради което компетентна да се произнесе относно наличието или липсата на конфликт на интереси е КПКОНПИ. 
Видно от разпоредбата на чл. 163, ал. 1 от Закона за горите, за управлението на горски територии – държавна собственост, които не са предоставени на ведомства или юридически лица, се създават държавни предприятия, които са юридически лица със статут на държавни предприятия по чл. 62, ал. 3 от Търговския закон (ТЗ). Съгласно  разпоредбата на чл. 164, ал. 1 от ЗГ, създадените по този ред предприятия имат двустепенна структура на управление, която включва: централно управление и териториални поделения – държавни горски и ловни стопанства. Държавните горски стопанства, в частност – ТП „ДГС П.“, като териториално поделение на „Ю. д. П.“ ДП Б., осъществява функциите на държавното предприятие в определения му район на дейност. Същото се ръководи и представлява от директор, който се назначава от директора на държавното предприятие.
В хода на производството от справка за съпруга и родствени връзки в НБД „Население“, не се установява родство между Димитър Комитов и Б. К., едноличен собственик и управител на „***************“ ЕООД, което изключва свързаност помежду им, по смисъла на § 1, т. 15, б. „а“ от ДР на ЗПКОНПИ.
	Видно от разпоредбата на § 1, т. 15, б. „б“ от ДР на ЗПКОНПИ, освен наличие на роднински връзки, свързаност може да се породи и от наличието на икономически зависимости, които пораждат основателни съмнения в безпристрастността и обективността на лицето, заемащо висша публична длъжност. Легална дефиниция за „икономически зависимости“ ЗПКОНПИ не съдържа, но видно от целта на закона, а и от съдебната практика по въпроса, същите се обосновават от съществуването на стопанско-финансово обвързване между две лица, при което у двете или у някое от тях възниква субективно убеждение или се провокира мотив за осъществяване на поведение, в случая служебни правомощия, по определен, ползващ другото лице начин. Именно, пораждането на основателни съмнения в безпристрастността и обективността на лицето, заемащо висша публична длъжност по отношение на идентифицираните икономически зависимости е определящо за наличието на свързаност на това основание, по смисъла на § 1, т. 15, б. „б“ от ДР на ЗПКОНПИ.
	В конкретния случай, сключеният на 13.03.2018 г. договор между „********“ ЕООД и Димитър Комитов, за „безвъзмездно“  предоставяне за ползване на товарен автомобил, собственост на Комитов, сключените трудови договори от Димитър Комитов, в качеството му на директор на ТП „ДГС-П.“, с лице, което се намира в трудови правоотношения с „************“ ЕООД, и което лице е едноличен собственик и управител на „*************“ ЕООД, бивша собственост на Комитов, наличието на договорни отношения между „***********“ ЕООД  и „**********“ ЕООД, и не на последно място сключването на трудов договор на Комитов с „***************“ ЕООД, считано от 11.01.2019 г. - датата на прекратяване на договора за управление на Димитър Комитов с „Ю. д.п.“ ДП  Б., биха могли да обосноват икономически зависимости между Димитър Комитов и „***********“ ЕООД по смисъла на § 1, т. 15, б. „б“ от ДР на ЗПКОНПИ, които да пораждат основателни съмнения в безпристрастността и обективността на лицето, заемащо висша публична длъжност при упражняване на правомощията и задълженията му по служба.
	Но определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност.
	Видно от писмо вх. № ЦУ01-1221/22.01.2021 г. и писмо вх. № ЦУ01-6806/05.04.2021 г. на КПКОНПИ от директорът на „Ю. д. П.“ ДП Б., в периода от 23.01.2018 г. до 11.01.2019 г., инж. Димитър Комитов, в качеството му на директор на ТП „ДГС П.“, не е сключвал договори, не е издавал актове или извършвал други действия по отношение на „**********“ ЕООД, т.е. в конкретния случай липсват упражнени правомощия от Димитър Комитов, в качеството му на директор на ТП „ДГС-П.“, по отношение на „************“ ЕООД в периода от 23.01.2018 г. до 11.01.2019 г. 
		От изложеното следва, че е налице само един от елементите на състава на конфликт на интереси по чл. 52 от ЗПКОНПИ, а именно: лице заемащо висша публична длъжност. Липсват обаче втория и третия елемент – наличие на упражнени от лицето правомощия по служба и релевантен частен интерес, който би могъл да повлияе върху безпристрастното и обективно изпълнение на правомощията  по служба. Липсата, на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма.
Предвид изложеното Комисията за противодействие на корупцията и за отнемане на незаконно придобитото имущество, на основание чл. 74, ал. 1 и ал. 2 от ЗПКОНПИ,                                                     

                                                  Р Е Ш И:

  НЕ УСТАНОВЯВА конфликт на интереси по отношение на Димитър Комитов, с ЕГН ***********, директор на Териториално поделение „Държавно горско стопанство П.“, и в това му качество лице, заемащо висша публична длъжност, по смисъла на чл. 6, ал. 1, т. 47 от ЗПКОНПИ, в периода от 23.01.2018 г. до 11.01.2019 г., поради липса на упражнени правомощия по служба по отношение на „**************“ ЕООД.
Препис от решението да се изпрати на Окръжна прокуратура – Б., с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Димитър Комитов, в качеството му директор на ТП „ДГС – П.“, в периода от 04.09.2017 г. до 11.01.2019 г., на основание чл. 75, т. 1 от ЗПКОНПИ. 




КОМИСИЯ:

	ПРЕДСЕДАТЕЛ:……………/п/.……………………... /СОТИР ЦАЦАРОВ/

	ЗАМЕСТНИК – ПРЕДСЕДАТЕЛ:……/п/.…………. /АНТОН СЛАВЧЕВ/ 

	ЧЛЕН:……………/п/…………………………... /АНТОАНЕТА ЦОНКОВА/

	ЧЛЕН:…………/п/………..….……………………....... /ПЛАМЕН ЙОЦОВ/

	ЧЛЕН:………/п/……………………………………… /СИЛВИЯ КЪДРЕВА/

